
SAJTÓKÖZLEMÉNY
ENERGIAHATÉKONYAN SZABOLCSVERESMART KÖZSÉGBEN IS
2015. november 30-án zárult le Szabolcsveresmart Község Önkormányzatának KEOP-5.7.0/15-2015-0107 kódszámú „Szabolcsveresmart Község önkormányzati épületeinek energetikai fejlesztése” című projektje, mely keretében az önkormányzat adott épületei mintegy 117,1 millió forintból újultak meg.
A Környezet- és Energia Operatív Program által meghirdetett pályázatok vissza nem térítendő támogatást nyújtanak azok részére, akiknek fontos az energiaracionalizálás és a megújuló energiaforrások használata. A szakemberek egybehangzó véleménye az, hogy a közintézményeken minél több olyan modellértékű beruházás valósuljon meg, amelyek példaként szolgálnak az oktatási intézmények, a helyi lakosság, a vállalkozások, a nonprofit szervezetek részére. 

Az Önkormányzat vezetősége a kor kihívásainak megfelelően nyitott az ún. zöld megoldások és technológiák alkalmazására, melyek hozzájárulhatnak a település és épületeinek minél környezetbarátabb és minél költséghatékonyabb működéséhez.

Ennek szellemében az önkormányzat 2015-ben pályázatot nyújtott be és vissza nem térítendő támogatásban részesült a KEOP-5.7.0 „Középületek kiemelt jelentőségű épületenergetikai fejlesztése” című pályázati konstrukció keretében.

A projekt keretében Szabolcsveresmart Önkormányzat három középületének (Általános Iskola, Faluház, Egészségház) energetikai fejlesztése valósult meg a 7/2006. (IV.24.) TNM rendelet 5. szám melléklete szerinti hő átbocsátási tényező követelményértékének megfelelő mértékű műszaki tartalom mellett. A fejlesztés során az épületek külső homlokzati hőszigetelése, födémszigetelése és nyílászáró cseréje valósult meg. A felújítás hatására az önkormányzatok fenntartási költsége jelentősen csökken, a beruházási költség a tervek szerint 20 éven belül megtérül.
A projekt megvalósításával az Önkormányzat jó példát kíván mutatni a hasonló, energetikai szempontból kevésbé hatékonyan működő intézmények számára, ösztönözni kívánja lakosságát és vállalkozói szférájának képviselőt hasonló projektek megvalósítására, emellett támogatni kívánja Magyarország 2020-as energetikai és károsanyag-kibocsátás csökkentési célkitűzéseit is. 
Kedvezményezett neve: Szabolcsveresmart Község Önkormányzata
A projekt összköltsége: 117 145 765 Ft
Támogatás intenzitása: 100%

A támogatás összege: 117 145 765 Ft
